CELEX: 62009TN0078
Language: sk
Date: 2009-02-25 00:00:00
Title: Vec T-78/09 P: Odvolanie podané 25. februára 2009 : Európsky parlament proti rozsudku Súdu pre verejnú službu z  11. decembra 2008 vo veci F-148/06,Collée/Parlament

1.5.2009   
            
            
               SK
            
            
               Úradný vestník Európskej únie
            
            
               C 102/28
            
         Odvolanie podané 25. februára 2009: Európsky parlament proti rozsudku Súdu pre verejnú službu z 11. decembra 2008 vo veci F-148/06,Collée/Parlament
   (Vec T-78/09 P)
   2009/C 102/42
   Jazyk konania: francúzština
   
      Účastníci konania
   
   
      Odvolateľ: Európsky parlament (v zastúpení: C. Burgos a A. Lukošiūtė, splnomocnení zástupcovia)
   
      Ďalší účastník konania: Laurent Collée (Luxemburg, Luxembursko)
   
      Návrhy odvolateľa
   
   
               —
            
            
               zrušiť v plnom rozsahu napadnutý rozsudok Súdu pre verejnú službu,
            
         
               —
            
            
               rozhodnúť o spore s konečnou platnosťou tak, že sa zamietne žaloba podaná pánom Collée ako nedôvodná,
            
         
               —
            
            
               rozhodnúť o trovách v zmysle právnych predpisov.
            
         
      Odvolacie dôvody a hlavné tvrdenia
   
   Týmto odvolaním sa Parlament domáha zrušenia rozsudku Súdu pre verejnú službu z 11. decembra 2008, vyhláseného vo veci Collée/Parlament, F-148/06, ktorým Súd pre verejnú službu zrušil rozhodnutie Parlamentu o pridelení 2 bodov pánovi Collée za zásluhy v rámci povyšovania za rok 2004.
   Parlament na podporu svojho odvolania uvádza štyri odvolacie dôvody založené na:
   
               —
            
            
               skreslení skutkového stavu a dôkazov vzhľadom na to, že Súd pre verejnú službu tvrdil, že pánu Colléemu nebol pridelený tretí bod za zásluhy z jediného dôvodu, že jeho zásluhy neprevažovali nad zásluhami úradníkov, ktorí získali tri body, zatiaľ čo porovnávacím skúmaním uskutočneným na účely odpovede na sťažnosť pána Colléeho bolo zistené, že jeho hodnotiaca správa nemala rovnakú úroveň ako správa úradníkov, ktorí získali tri body,
            
         
               —
            
            
               nedostatočnom odôvodnení, keďže Súd pre verejnú službu nevysvetlil dôvody, pre ktoré sa odchýlil od skoršej judikatúry, ako aj na rozpornom odôvodnení na jednej strane bodov 42 a 46 v porovnaní s bodom 18 napadnutého rozsudku a na druhej strane bodov 43 a 46 v porovnaní s bodmi 44 a 45 tohto rozsudku,
            
         
               —
            
            
               porušení článku 45 Služobného poriadku úradníkov Európskych spoločenstiev a k tomu relevantnej judikatúry, keďže požiadavka prevahy zásluh uplatnená Parlamentom pri prideľovaní tretieho bodu nie je v rozpore s článkom 45 služobného poriadku; úradník musí tak byť vyššie v zostupnom poradí zásluh od zásluh posledného úradníka, ktorý získal tri body,
            
         
               —
            
            
               porušení zásady rovnosti zaobchádzania vzhľadom k tomu, že sa Parlamentu vytýka porušenie tejto zásady, zatiaľ čo pán Collée nebol v porovnateľnej situácii so situáciou úradníkov, ktorí získali tri body za zásluhy.